Buyuk Britaniya avtomobilsozlik sanoati
Buyuk Britaniyadagi avtomobilsozlik sanoati bugungi kunda premium va sport avtoulovlari bilan mashhurdir: Aston Martin, Bentley, Caterham Cars, Daimler, Jaguar, Lagonda, Land Rover, Lister Cars, Lotus, McLaren, MG, Mini, Morgan va Rolls- Royce. Buyuk Britaniyada katta hajmga ega bo'lgan avtomobil ishlab chiqaruvchilari orasida Honda, Nissan, Toyota va sssVauxhall Motors ( Opelning sho''ba korxonasi, Fransiyaning Groupe PSA avtomobil kompaniyasining sho''ba korxonasi). Buyuk Britaniyada faoliyat yuritadigan tijorat transport vositalarini ishlab chiqaruvchilar qatoriga Alexander Dennis, Ford, IBC Vehicles (PSA Groups egalik qiladi), Leyland Trucks (Paccar egalik qiladi) va London EV Company ( Geely egalik qiladi) kiradi. 2018-yilda Buyuk Britaniyaning avtomobilsozlik sektoridagi aylanma kapital £82 mlrd. funt sterling tashkil etdi, Buyuk Britaniya iqtisodiyoti uchun qiymati £18,6 mlrd. funt sterling mahhsulot ishlab chiqarilib, taxminan 1,5 mln. yengil avtomobili va 85 ming tijorat avtomobili ishlab chiqarildi. O'sha yili Buyuk Britaniyada 168 ming ga yaqin kishi to'g'ridan-to'g'ri avtomobil ishlab chiqarishda ish bilan ta'minlangan, undan tashqari 823 ming kishi avtomobil ta'minoti, chakana savdo va xizmat ko'rsatish sohasida band bo'lgan. Buyuk Britaniya dvigatel ishlab chiqarishning asosiy markazi va 2018-yilda 2.71 mln. atrofida dvigatel ishlab chiqarildi. Buyuk Britaniyada avtoulov poygasi muhim ahamiyatga ega va Buyuk Britaniyaning motorsport sanoatida hozirda 38,5 ming kishi ishlaydi, 4500 kompaniyani o'z ichiga oladi va yillik aylanmasi 6 mlrd. funt atrofida. Buyuk Britaniyaning avtomobilsozlik sanoatining kelib chiqishi 19-asrning so'nggi yillariga borib taqaladi. 1950-yillarga kelib Buyuk Britaniya avtomobil ishlab chiqarishda dunyoda ikkinchi o'rinda (AQShdan keyin) va eng yirik eksportyorga aylandi. Biroq, keyingi o'n yilliklarda sanoat Fransiya, Germaniya va Yaponiya singari raqobatdosh davlatlarga qaraganda ancha past o'sishga erishdi va 2008-yilga kelib Buyuk Britaniya avtomobillar ishlab chiqarish hajmi bo'yicha 12-o'rinni egalladi. 90-yillarning boshlaridan beri Britaniyaning ko'plab avtomobil markalari chet el kompaniayalari tomonidan sotib olingan, shu qatorda BMW (Mini va Rolls-Royce), SAIC (MG), Tata (Jaguar va Land Rover) va Volkswagen Group (Bentley). Hozirgi kunda ko'plab markalar, shu jumladan Austin, Riley, Rover va Triumph lar ham xorijiy kompaniyalarga tegishli. Mashhur va britaniyaliklar orasida taniqli avtomobil modellari bu Aston Martin DB5, Aston Martin V8 Vantage, Bentley 4½ Litr, Jaguar E-Type, Land Rover Defender, Lotus Esprit, McLaren F1, MGB, original ikki eshikli Mini, Range Rover, Rolls-Royce Phantom III va Rover P5 . Buyuk Britaniyalik taniqli dizaynerlar orasida David Bache, Laurence Pomeroy, John Polwhele Blatchley, Ian Callum, Colin Chapman, Alec Issigonis, Charles Spencer King va Gordon Murray bor.